text: Sønderjysk kompleks blev brudt
  06 marts 2016 kl. 18.13
  Efter fem nederlag i Superligaen i træk fik SønderjyskE omsider en sejr over Brøndby.
  Det var en god dag for Superligaholdene i TV SYDs sendeområde. Først vandt Esbjerg, og senere blev det til en sejr for SønderjyskE over Brøndby IF i den direkte duel om tredjepladsen i Superligaen.
  Med en sejr på 3-1 på Sydbank Park slap SønderjyskE af med Brøndby-komplekset. De seneste fem kampe mod de blå-gule er alle endt med sønderjysk nederlag.
  Drengene fra Haderslev kom ellers bagud, da Brøndbys Johan Larsson scorede til 0-1 i det 23. minut.
  Men frem mod pausen tog kampen en helt anden drejning.
  I det 38. minut scorede Tommy Bechmann det udlignende mål til 1-1. Kun to minutter efter slog SønderjyskE kontra. Bolden blev lagt fladt ind mod bagerste stolpe, hvor Nicolaj Madsen stod klar til at bringe SønderjyskE i spidsen med 2-1.
  Efter godt et kvarters spil af anden halvleg var Nicolaj Madsen på pletten igen. 3-1 i det 62. minut.
  Brøndby havde derefter en god periode. Men da Frederik Holst fik direkte rødt for en albue i maven på en SønderjyskE-spiller, var det en smal sag for SønderjyskE at køre sejren hjem.
  Med sejren rykker SønderjyskE op på tredjepladsen i Superligaen.
  SEJR! Vi ligger i øjeblikket nr. 3 i @Superligaen - tusind tak for opbakningen! #SJEBIF #SLDK pic.twitter.com/iEqhFkLJQh
  
  SLUT#SJE 3 - 1 #BIF23&#39; Eriksson38&#39; Bechmann40&#39; Madsen62&#39; MadsenFlot kamp over hele linjen i dag! Fuldt fortjent sejr! #Numme3 #SJEBIF
  
  